Selleks, et polüpürrool  elektrit paremini juhiks, on vajalik ahelas mõne vaba laengukandja tekitamine ehk mõne elektroni eemaldamine. Dopeerimine on protsess, mille käigus elektronid eemaldatakse ja sünteesilahuses olevad anioonid sisenevad polümeeri. Polümeeri sisenenud anioone tuntakse dopantide nime all. Dopantanioonid tasakaalustavad polüpürrooli ahelatele oksüdeerumise käigus tekkinud positiivset laengut ning mõjutavad materjali struktuuri ja teisi omadusi.